CELEX: 62007TJ0442
Language: hu
Date: 2011-09-29 00:00:00
Title: A Törvényszék (ötödik tanács) 2011. szeptember 29-i ítélete. # Ryanair Ltd kontra Európai Bizottság. # Állami támogatások - Légiközlekedési ágazat - Az olasz hatóságok által az Alitalia, az Air One és a Meridiana részére nyújtott támogatások - Intézményi mulasztás megállapítása iránti kereset - A bizottsági állásfoglalás hiánya - Cselekvési kötelezettség. # T-442/07. sz. ügy

A Törvényszék (ötödik tanács) 2011. szeptember 29‑i ítélete – Ryanair kontra Bizottság
      (T‑442/07. sz. ügy)
      „Állami támogatások – Légiközlekedési ágazat – Az olasz hatóságok által az Alitalia, az Air One és a Meridiana részére nyújtott támogatások – Intézményi mulasztás megállapítása iránti kereset – A bizottsági állásfoglalás hiánya – Cselekvési kötelezettség”
      1.                     Intézményi mulasztás megállapítása iránti kereset – Az intézmény felszólítása – Feltételek – Kifejezett és pontos kérelem
            – A Bizottsághoz intézett felszólító levél, amely különböző, a közös piaccal összeegyeztethetetlen állami támogatási intézkedéseket
            sorol fel és kifogásolja azok fennállását – Elfogadhatóság (EK 87. cikk, EK 88. cikk, (2) bekezdés és EK 232. cikk) (vö. 22–26,
            41. pont)
      2.                     Intézményi mulasztás megállapítása iránti kereset – A Bizottságot terhelő eljárási kötelezettség – Az állítólag jogellenes
            támogatásra vonatkozó információk vizsgálatának kötelezettsége – Az a kötelezettség, hogy vagy tájékoztatni kell az érintett
            felet hiányos indokok esetén, vagy határozatot kell hozni az előzetes vizsgálati szakasz végén – Intézményi mulasztás (EK 232. cikk;
            659/1999 tanácsi rendelet, 4. cikk, 10. cikk, (1) bekezdés és 20. cikk, (2) bekezdés) (vö. 28–30., 37–38., 50–52., 67–68. cikk)
      3.                     Államok által nyújtott támogatások – A panaszok vizsgálata – A Bizottság kötelezettségei – Az állítólag jogellenes támogatásra
            vonatkozó információk vizsgálatának kötelezettsége – A panasz benyújtásával kapcsolatos alaki követelmények hiánya (EK 87. cikk
            és EK 88. cikk; 659/1999 tanácsi rendelet, 10.  cikk (1) bekezdés) (vö. 32–34. pont)
      4.                     Intézményi mulasztás megállapítása iránti kereset – A Bizottságot terhelő eljárási kötelezettség – Az állítólag jogellenes
            támogatásra vonatkozó információk vizsgálatának kötelezettsége – Feltételek – Panasz létezése – Annak szükségessége, hogy
            a szóban forgó támogatási intézkedések állítólagos jogellenessége kitűnjön az érintett fél által szolgáltatott információkból
            (EK 232. cikk; 659/1999 tanácsi  rendelet, 10. cikk, (1) bekezdés) (vö. 45–47., 62–64., 74–76. pont)
      Tárgy
      
         
               A Bizottság abban megnyilvánuló mulasztásának megállapítása iránti kérelem, hogy jogellenesen nem foglalt állást a felperes
                  által előterjesztett, egyrészt az Olaszország által az Alitalia, az Air One és a Meridiana részére állítólagosan nyújtott
                  állami támogatásra, másrészt pedig a versenyjog állítólagos megsértésére vonatkozó panasz tárgyában.
               
            Rendelkező rész
      
         
                  1)
               
               
                  
               
               
                  	Az Európai Közösségek Bizottsága – mivel az Alitalia 100 munkavállalójának a Ryanair Ltd által a Bizottsághoz intézett 2006.
                     június 16‑i levélben kifogásolt áthelyezése, továbbá a szeptember 11‑i merényleteket követően odaítélt, a Ryanair Ltd által
                     a Bizottsághoz intézett 2005. november 3‑i és december 13‑i levelekben kifogásolt kártalanítás, valamint a „csomópont” repülőtereken
                     fizetendő repülőtéri illetékeknek a többek között az Alitalia részére biztosított, az említett 2005. november 3‑i és december
                     13‑i levelekben kifogásolt csökkentése tárgyában nem hozott határozatot – nem teljesítette az EK‑Szerződésből eredő kötelezettségeit.
                  
               
            
         
                  2)
               
               
                  
               
               
                  	A Törvényszék a keresetet ezt meghaladó részében elutasítja.
               
            
         
                  3)
               
               
                  
               
               
                  	Valamennyi fél – ideértve az Air One SpA‑t is – maga viseli a saját költségeit.